స్వామి సుమేదానంద సరస్వతి

స్వామి సుమేదానంద సరస్వతి (జననం 1 అక్టోబర్ 1951)  భారతదేశానికి చెందిన రాజకీయ నాయకుడు.  ఆయన 2014, 2019లో జరిగిన లోక్‌సభ ఎన్నికలలో సికర్ నియోజకవర్గం నుండి రెండుసార్లు లోక్‌సభ సభ్యుడిగా ఎన్నికయ్యాడు.
రాజకీయ జీవితం
2014 భారత సార్వత్రిక ఎన్నికలకు ముందు బాబా రామ్‌దేవ్ డిమాండ్ మేరకు సరస్వతి సికార్ నియోజకవర్గం నుండి పోటీ చేస్తారని భారతీయ జనతా పార్టీ ప్రకటించింది.  
ఆయన 2014లో జరిగిన లోక్‌సభ ఎన్నికలలో సికర్ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి ప్రతాప్ సింగ్ జాట్‌ను 2,39,196 ఓట్ల మెజారిటీతో ఓడించి తొలిసారి లోక్‌సభ సభ్యుడిగా ఎన్నికై పార్లమెంట్‌లో 1 సెప్టెంబర్ 2014 నుండి 25 మే 2019 వరకు మానవ వనరుల అభివృద్ధిపై స్టాండింగ్ కమిటీ సభ్యుడిగా,  15 సెప్టెంబర్ 2014 - 25 మే 2019 వరకు నీతి కమిటీ సభ్యుడిగా, వ్యవసాయ మంత్రిత్వ శాఖ సలహా కమిటీ సభ్యుడిగా,  మానవ వనరుల అభివృద్ధి మంత్రిత్వ శాఖ  హిందీ సలాహ్కార్ సమితి సభ్యుడిగా పని చేశాడు. 

స్వామి సుమేదానంద సరస్వతి  2019లో జరిగిన లోక్‌సభ ఎన్నికలలో సికర్ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి సుభాష్ మహరియాను 2,97,156 ఓట్ల మెజారిటీతో ఓడించి రెండోసారి లోక్‌సభ సభ్యుడిగా ఎన్నికై పార్లమెంట్‌లో రైల్వే స్టాండింగ్ కమిటీ సభ్యుడిగా,  15 సెప్టెంబర్ 2014 - 25 మే 2019 వరకు నీతి కమిటీ సభ్యుడిగా, వాణిజ్యం మరియు పరిశ్రమల మంత్రిత్వ శాఖ, కన్సల్టేటివ్ కమిటీ  సభ్యుడిగా పని చేశాడు.   

స్వామి సుమేదానంద సరస్వతి  2024లో జరిగిన లోక్‌సభ ఎన్నికలలో సికర్ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి సీపీఎం పార్టీ అభ్యర్థి అమ్రా రామ్ చేతిలో 72896 ఓట్ల తేడాతో ఓడిపోయాడు. 
మూలాలు

వర్గం:1951 జననాలు
వర్గం:17వ లోక్‌సభ సభ్యులు
వర్గం:16వ లోక్‌సభ సభ్యులు
వర్గం:రాజస్థాన్ నుండి ఎన్నికైన లోక్‌సభ సభ్యులు
వర్గం:రాజస్థాన్ రాజకీయ నాయకులు
వర్గం:రాజస్థాన్ వ్యక్తులు